CELEX: 62011TN0537
Language: sk
Date: 2011-10-10 00:00:00
Title: Vec T-537/11: Žaloba podaná 10. októbra 2011 — Hultafors Group/ÚHVT — Società Italiana Calzature (Snickers)

10.12.2011   
            
            
               SK
            
            
               Úradný vestník Európskej únie
            
            
               C 362/20
            
         Žaloba podaná 10. októbra 2011 — Hultafors Group/ÚHVT — Società Italiana Calzature (Snickers)
   (Vec T-537/11)
   2011/C 362/30
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Hultafors Group AB (Bollebygd, Švédsko) (v zastúpení: A. Rasmussen a T. Swanstrøm, lawyers)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Società Italiana Calzature SpA (Miláno, Taliansko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 9. augusta 2011 vo veci R 2519/2010-4,
            
         
               —
            
            
               zaviazal ÚHVT na náhradu vlastných trov konania, ako aj trov konania, ktoré vznikli ďalšiemu účastníkovi konania, vrátane tých, ktoré vznikli v priebehu námietkového konania a v priebehu odvolacieho konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: čiernobiela obrazová ochranná známka „Snickers“ pre tovary zaradené do tried 8, 9 a 25 — prihláška ochrannej známky Spoločenstva č. 3740719.
   
      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
   
      Namietaná ochranná známka alebo označenie: prihláška talianskej slovnej ochrannej známky č. 348149 „KICKERS“ pre tovary zaradené do tried 3, 14, 16, 18, 24, 25, 28, 32 a 33.
   
      Rozhodnutie námietkového oddelenia: vyhovenie námietke pre všetky napadnuté tovary.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009 z dôvodu, že odvolací senát nesprávne rozhodol, že existuje pravdepodobnosť zámeny medzi prihláškou ochrannej známky a namietanou ochrannou známkou.